***Žilinský samosprávny kraj vypisuje výberové konanie na obsadenie funkcie riaditeľa***

***Zariadenie pre seniorov a domov sociálnych služieb PARK,***

***Hviezdoslavova 918, 022 01 Čadca***

Požiadavky na uchádzačov:

* vysokoškolské vzdelanie,
* minimálne 3-ročná odborná prax,
* odbornosť - znalosť legislatívy a strategických dokumentov zo  sociálnej oblasti, (najmä zákon č. 448/2008 Z. z. o sociálnych službách a o zmene a doplnení zákona č. 455/1991 Z. z. o živnostenskom podnikaní (živnostenský zákon) v znení neskorších predpisov, zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov, zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov, Národné priority rozvoja sociálnych služieb na roky 2015 – 2020, Implementácia podmienok kvality do praxe poskytovateľov sociálnych služieb, Národný program aktívneho starnutia na roky 2014 – 2020, Národný program rozvoja životných podmienok osôb so zdravotným postihnutím na roky 2014 – 2020, Dohovor o právach osôb so zdravotným postihnutím, Dohovor o právach dieťaťa, Stratégia deinštitucionalizácie systému sociálnych služieb a náhradnej starostlivosti v Slovenskej republike, Národný akčný plán deinštitucionalizácie, Národný akčný plán pre elimináciu a prevenciu násilia na ženách na roky 2014 – 2019, Národný akčný plán pre deti na roky 2013 - 2017);

znalosť ďalších súvisiacich všeobecne záväzných právnych predpisov (najmä: zákon č. 71/1967 Zb. o správnom konaní v znení neskorších predpisov, zákon č. 302/2001 Z. z. o samospráve vyšších územných celkov v znení neskorších predpisov, Zákonník práce, zákon o rozpočtových pravidlách, zákon č. 552/2003 Z. z. o výkone práce vo verejnom záujme, zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme, zákon č. 343/2015 Z. z. o verejnom obstarávaní a o zmene a doplnení niektorých zákonov,

* prax v riadení - vítaná,
* manažérske zručnosti a osobnostné predpoklady na výkon funkcie,
* znalosť štátneho jazyka, znalosť cudzieho jazyka – vítaná,
* aktívna práca s PC a inými bežne používanými komunikačnými technológiami,
* bezúhonnosť.

Podmienky pre zaradenie do výberového konania:

* plnenie vyššie uvedených požiadaviek,
* predloženie žiadosti o zaradenie do výberového konania, motivačného listu, štruktúrovaného profesijného životopisu a fotokópie dokladu o vzdelaní,
* predloženie výpisu z registra trestov nie staršieho ako 3 mesiace,
* predloženie projektu so zameraním na: ***Rozvoj kvalitných komunitne orientovaných sociálnych služieb v zariadení v súlade s potrebami regiónu a s prihliadnutím na individuálne potreby klientov pri rešpektovaní ich základných ľudských práv a slobôd, rozvoj spolupráce a komunitných partnerstiev v regióne a hospodárne, efektívne, účinné a účelné vynakladanie verejných zdrojov***, v štruktúre podľa Smernice č. 96/2011  Žilinského samosprávneho kraja (Čl. IV), ktorá je zverejnená na internetovej stránke  [www.zilinskazupa.sk](http://www.zilinskazupa.sk) **»** Samospráva **»** Dokumenty - Oznamy **»** Dokumenty **»** Smernice **»** schválené v roku 2011,
* predloženie písomného súhlasu so spracovaním osobných údajov v zmysle zákona
č. 122/2013 Z. z. o ochrane osobných údajov a o zmene a doplnení niektorých zákonov.

Žiadosť spolu s ostatnými vyžadovanými dokumentmi je potrebné doručiť do **20.09.2016** na adresu: Žilinský samosprávny kraj, organizačný odbor, Komenského 48, 011 09 Žilina, s označením obálky „výberové konanie – riaditeľ – Zps a DSS PARK Čadca“, pričom rozhodujúci je dátum na poštovej pečiatke. V prípade nejasností kontaktujte Ing. Annu Klimíkovú na tel. č. 041/5032426.